ג'יפסי רוז לי

ג'יפְּסי רוֹז לי (נולדה בשם רוז לוּאיז הוֹביק, 8 בינואר 1911 – 26 באפריל 1970) הייתה בדרנית, חשפנית, וכוכבת בורלסקה אמריקאית, המפורסמת במופע החשפנות שלה. לימים הפכה גם שחקנית, סופרת, ומחזאית. ספר הזיכרונות שלה משנת 1957 עובד למחזמר Gypsy בשנת 1959.

 ראשית חייה 
רוז לואיז הוביק נולדה בסיאטל, וושינגטון, ב־8 בינואר 1911;Karen Abbott (2010) American Rose: A Nation Laid Bare, The Life and Times of Gypsy Rose Lee, New York: Random House; ;  Birthdate given as January 8, legacy.com; accessed September 16, 2015. על אף זאת, הוביק עצמה תמיד נקבה ב־9 בינואר כתאריך הלידה שלה. בקרב משפחתה נקראה בשמה האמצעי, לואיז. אחותה, השחקנית ג'וּן הבוֹק, נולדה ב־1912. אימן, רוז תומפסון הוביק, זייפה תעודות לידה שונות עבור כל אחת מבנותיה – מבוגרות יותר כדי לעקוף חקיקה נגד עבודת ילדים במדינות שונות בארצות הברית, וצעירות יותר עבור הנחות או פטור מתשלום ברכבת. הבנות לא ידעו אל נכון מהן שנות הלידה שלהן עד שלב מאוחר בחייהן.Laura Jacobs (March 2003) "Taking it all off", Vanity Fair, Vol. 511, p. 198.

אימן נישאה לג'ון אולף הוביק, פרסומאי עיתונות וכתב נורווגי־אמריקאי בעיתון "סיאטל טיימס"."This is a story of three women whose dreams clashed" (July 16, 1980), Boston Globe, p. 1. Noralee Frankel (2009) Stripping Gypsy: The Life of Gypsy Rose Lee, Oxford University Press US;  Erik Lee Preminger (2004) My G-string mother: and home and backstage with Gypsy Rose Lee, Frog Books; , p. 186. הם נישאו ב־28 במאי 1910 בסיאטל.King County Department of Executive Services, Records and Licensing Division, Marriage Returns, 1891–1947, Marriage Certificates, 1855–1990, Office of the Secretary of State, Washington State Archives, Digital Archives, Source: King County Auditor, Marriage Certificates, 1855–1969; Marriage Returns, 1891–1947. King County Archives, Seattle, WA. ב־20 באוגוסט 1915 התגרשו.National Archives and Records Administration (NARA); Washington D.C.; NARA Series: Passport Applications, January 2, 1906 – March 31, 1925; Roll #: 2708; Volume #: Roll 2708 - Certificates: 513300-513899, February 12–14, 1925; Ancestry.com (U.S. Passport Applications, 1795–1925). רוז תומפסון נישאה מחדש, לג'אדסון ברנרמן, סוכן מכירות נוסע, ב־26 במאי 1916, בכנסייה אוניטרית בסיאטל.Ancestry.com. Washington, Marriage Records, 1865–2004 from Washington State Archives. Olympia, Washington: Washington State Archives.

תוך זמן קצר התגרשה הוביק גם מברנרמן, וג'וּן תרמה לפרנסת המשפחה על ידי מופע וודוויל בשם "רקדנית קצות האצבעות הקטנה ביותר בעולם" כשהייתה בת פחות מארבע. רוז וג'וּן נסעו להוליווד לשנתיים, שם הופיעה ג'וּן בסרטים קצרים בבימוי האל רואץ'. לואיז נותרה מאחור בזמן שג'וּן ואימן היו בדרכים. הייתה לה השכלה יסודית, בניגוד לג'וּן, שלמדה לקרוא מפי פועלי במה. למורת רוחה של אמה, ברחה ג'וּן עם בובי ריד, רקדן במופע המשותף שלה ושל לואיז, בדצמבר 1928, לאחר הופעה בטופיקה, קנזס, והמשיכה לקריירה קצרה בריקוד מרתוני, עיסוק רווחי יותר מאשר ריקודי סטפס.

 קריירה 
כישרונות השירה והריקוד של לואיז לא הספיקו לקיים את המופע בלי ג'וּן. תוך זמן קצר התברר שלואיז יכולה להרוויח כסף בבורלסקה, מה שקנה לה מעמד אגדי כאמנית חשפנות אלגנטית ושנונה. בתחילה, המופע שלה עורר עניין כאשר רצועת כתף על אחת השמלות שלה פקעה, וגרמה לשמלה ליפול על רגליה למרות מאמציה להסתיר את גופה; אבל לאור תגובת הקהל, המשיכה הוביק והפכה את זה למוקד ההופעה שלה.Helen Welshimer (February 14, 1937) "Burlesque's strippers graduate to Broadway", Laredo Times, Texas, p. 13.

החידושים שלה היו סגנון חשפנות כמעט אגבי בהשוואה לסגנונות העינטוז וההתחככות של רוב החשפניות בבורלסקה, והיא הביאה גם חוש הומור חד למופע שלה. היא הפכה מפורסמת בזכות שנינות הבמה שלה לא פחות מבשל סגנון החשפנות שלה, וכאשר אימצה לעצמה את שם הבמה ג'יפסי רוז לי, הפכה לאחת הכוכבות הגדולות ביותר של "הבורלסקה של מינסקי", שבה הופיעה במשך ארבע שנים. היא נעצרה תדיר בפשיטות על המופעים של האחים מינסקי. במהלך השפל הגדול, לי נאמה בפגישות שונות של איגודי עובדים לתמיכה בעובדים בניו יורק. לדברי הפעיל הארי פישר, ההרצאות שלה היו בין אלו שמשכו את הקהל הגדול ביותר.Fisher, Harry (1998) Comrades: Tales of a Brigadista in the Spanish Civil War, p. 10, University of Nebraska Press: Lincoln 

בשנים 1937 ו־1938, הופיעה לי, בשם "לואיז הוביק", בחמישה סרטים בהוליווד."Gypsy Rose Lee", IMDb. איכות המשחק שלה נקטלה בביקורת, ולכן חזרה לעיר ניו יורק, שם ניהלה רומן עם מפיק הסרטים מייקל טוד, והייתה שותפה להפקה והופיעה בקברט המוזיקלי שלו Star and Garter בשנת 1942.Profile, historylink.org; accessed August 7, 2014.

לי ראתה את עצמה כחשפנית צמרת, ואהבה את המונח "אקדיסיאסטית", מן המלה היוונית "אקדיסיס" שפירושה "השלה", שטבע ה. ל. מנקן כמונח מכובד יותר למקצוע החשפנות. סגנון הדקלום האינטלקטואלי שלה תוך כדי התפשטות זכה לפארודיה בקטע "Zip!" במחזמר "החבר ג'ואי" של רודג'רס והארט, מחזמר שבו הופיעה ג'וּן האבוק בברודוויי, לצד ג'ין קלי. לי עצמה ביצעה גרסה מקוצרת של המופע שלה (כולל הדקלום האינטלקטואלי) בסרט Stage Door Canteen בשנת 1943.

בשנת 1941 פרסמה לי מותחן בלשי בשם The G-String Murders, שעובד לסרט מעודן בהרבה בשנת 1943 בשם Lady of Burlesque בכיכּוב ברברה סטנוויק. בעוד שיש הטוענים שהספר נכתב על ידי קרייג רייס, יש ראיות כתובות – כתבי יד והתכתבויות של לי עצמה – שמוכיחות שכתבה לפחות חלק גדול מהרומן בעצמה, תחת הדרכה של רייס ושל אחרים, בהם העורך הספרותי ג'ורג' דייוויס, שהיה חבר וחונך שלה.Tippins, Sherill. February House: The Story of W. H. Auden, Carson McCullers, Jane and Paul Bowles, Benjamin Britten, and Gypsy Rose Lee, Under One Roof in Brooklyn. New York: Houghton Mifflin, 2005.  Hubin, Allen J. Crime Fiction, 1749–1980: A Comprehensive Bibliography. New York: Garland, 1984, p. 243 

מותחן הרצח השני של לי, Mother Finds a Body, פורסם ב־1942. בדצמבר 1942, הגישה דורותי ווילוק, עורכת זוטרה בכתב העת הרפרס בזאר, תביעה בבית המשפט העליוןNevada State Journal, 24 December 1942 בטענה שבאוגוסט 1940 היא ולי התקשרו במה שווילוק תיארה כ"הסכם בעל פה לשתף פעולה במיזם משותף הכולל תפיסה, בנייה, פיתוח, כתיבה, ושיווק של יצירה ספרותית על רקע בורלסקי." לדבריה, בנובמבר 1940, ביטלה לי את שיתוף הפעולה, אחרי שווילוק כבר מצאה מו"ל לספר. לי גרסה שהעבירה פתקים וחומרים אחרים לווילוק ושהאחרונה כתבה אז "ספר לדוגמה". אולם ספר לדוגמה זה אינו הספר שיצא לאור בסופו של דבר, לדברי לי, והיא הכחישה כל דמיון בין ספרה של ווילוק לבין הספר שפורסם בשמה, מלבד קווי דמיון שעשויים לנבוע מהרשימות שלי מסרה לווילוק.New York Daily News, 24 December 1942 התיק הוכרע מחוץ לבית המשפט.

 מערכות יחסים 
בהוליווד נישאה לי לארנולד "בוב" מיזי ב־25 באוגוסט 1937, בלחץ אולפן הקולנוע. בשנת 1941 התגרשה ממנו, בטענה להתעללות, אם כי הביוגרפית נורהלי פרנקל טוענת שבני הזוג הסכימו ביניהם שלי תעלה האשמות שווא כאלה כדי לסייע בהשגת הגירושין בלי קושי. ב־1942 נישאה לי לשחקן ויליאם אלכסנדר קירקלנד; הם התגרשו ב־1944. בעודה נשואה לקירקלנד, ילדה ב־11 בדצמבר 1944 בן שאביו היה השחקן והבמאי אוטו פרמינגר. בנה נקרא תחילה אֶריק לי, אך לימים גם אריק קירקלנד, אריק דה דייגו, ולבסוף אריק לי פרמינגר. לי נישאה בשלישית ב־1948, לחוליו דה דייגו; גם נישואים אלו הסתיימו בגירושים.Noralee Frankel (2009) Stripping Gypsy: The Life of Gypsy Rose Lee, New York: Oxford University Press, pp. 62, 68, 121–22, 147, 154–66, 195–96.

 שנים מאוחרות 
ימין|ממוזער| ג'יפסי רוז לי ב-1956
לאחר מות אימן, חשו האחיות חופשיות לכתוב עליה מבלי להסתכן בתביעה. זכרונותיה של לי ראו אור בשם Gypsy: A Memoir בשנת 1957 ושימשו השראה למחזמר Gypsy מאת ג'ול סטיין, סטיבן סונדהיים וארתור לורנץ משנת 1959. ג'וּן האבוק לא אהבה את האופן שבו הוצגה ביצירה, אבל בסופו של דבר היא שוכנעה (בתשלום) לא להתנגד לכך למען אחותה. המחזמר והעיבוד לסרט משנת 1962 הבטיחו ללי הכנסה קבועה. האחיות התנכרו זו לזו במשך תקופה מסוימת, אך השלימו. ג'וּן מצידה כתבה זכרונות בשני כותרים – Early Havoc ו־More Havoc – ובהם סיפרה את הגרסה שלה לסיפור.

ג'יפסי רוז לי החלה להנחות תוכנית אירוח בטלוויזיה האזורית של סן פרנסיסקו, KGO-TV, בשם The Gypsy Rose Lee Show (754 פרקים, שודרה 1965–1968). התוכנית הפופולרית כללה אורחים כמו ג'ודי גרלנד, אגנס מורהד ו־וודי אלן, והציגה את חיבתה לאנשים, לחיות מחמד ולסריגה בין תחומי עניין אחרים.

כמו אמנים ידועים כגון פבלו פיקאסו וארנסט המינגוויי, תמכה לי בתנועת החזית העממית במלחמת האזרחים בספרד וגייסה כסף לצדקה כדי להקל על סבלם של ילדים ספרדים במהלך הסכסוך. קרן אבוט, הביוגרפית של לי, מסבירה: "היא הפכה פעילה פוליטית ותמכה ברפובליקנים ספרדים במהלך מלחמת האזרחים בספרד. היא גם השתתפה בקביעות בפגישות החזית המאוחדת הקומוניסטית, ונחקרה על ידי ועדת בית הנבחרים לפעילות אנטי־אמריקאית." לי הייתה תומכת המפלגה הדמוקרטית, ותמכה במועמדות של עדלי סטיבנסון בבחירות לנשיאות ארצות הברית ב־1952.Motion Picture and Television Magazine, November 1952, p. 33, Ideal Publishers את קירות ביתה בלוס אנג'לס עיטרו תמונות של ז'ואן מירו, פבלו פיקאסו, מארק שאגאל, מקס ארנסט ודורותיאה טנינג, שלדבריה ניתנו לה על ידי האמנים עצמם.
ממוזער| קברה של ג'יפסי רוז לי בבית הקברות אינגלווד פארק (עם שנת לידה שגויה)

 מוות 
לי מתה מסרטן ריאות בלוס אנג'לס ב־1970, בגיל 59. הותירה עיזבון בשווי של 575,000 דולר ארצות הברית (כ־4 מיליון דולר בערכי 2021). היא קבורה בבית הקברות אינגלווד פארק באינגלווד, קליפורניה.Wilson, Scott. Resting Places: The Burial Sites of More Than 14,000 Famous Persons, 3d ed.: 2 (Kindle Locations 27219-27220). McFarland & Company, Inc., Publishers. Kindle Edition.

 מורשת 
שמאל|ממוזער| הכוכב של לי בשדרת הכוכבים של הוליווד
 בינואר 2012, ארגון מבקרי אמנות בסיאטל העניק לראשונה את פרסי ג'יפסי רוז לי, למצוינות בתיאטרון המקומי.

 הערות שוליים 

 לקריאה נוספת 
  Reprinted as 




 קישורים חיצוניים 




 ג'יפסי רוז לי באתר מסד הנתונים של ברודוויי באינטרנט
 ג'יפסי רוז לי באתר IMDb
 ג'יפסי רוז לי ב-TVGuide.com
 מסמכים של ג'יפסי רוז לי, 1910–1970, בידי חטיבת התיאטרון בילי רוז, הספרייה הציבורית לאמנויות הבמה של ניו יורק

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:אמריקאים ממוצא נורווגי
קטגוריה:אמריקאים ממוצא גרמני
קטגוריה:רקדניות אמריקאיות
קטגוריה:שחקניות אמריקאיות
קטגוריה:סופרות אמריקאיות
קטגוריה:רקדנים אמריקאים
קטגוריה:שחקנים אמריקאים
קטגוריה:סופרים אמריקאים
קטגוריה:אמריקאיות ממוצא נורווגי
קטגוריה:אמריקאיות ממוצא גרמני
קטגוריה:בדרנים אמריקאים
קטגוריה:סופרות כותבות אנגלית
קטגוריה:סופרים כותבי אנגלית
קטגוריה:מחזאים אמריקאים
קטגוריה:מחזאיות אמריקאיות
קטגוריה:אישים שהונצחו בשדרת הכוכבים של הוליווד
קטגוריה:אישים המופיעים ברשימה השחורה של הוליווד
קטגוריה:אמריקאים שנולדו ב-1911
קטגוריה:אמריקאיות שנולדו ב-1911
קטגוריה:אמריקאיות שנפטרו מסרטן הריאה
קטגוריה:אמריקאיות שנפטרו ב-1970
קטגוריה:אמריקאים שנפטרו מסרטן הריאה
קטגוריה:אמריקאים שנפטרו ב-1970